

 REPUBLIKA HRVATSKA

 ZADARSKA ŽUPANIJA

 OPĆINA STARIGRAD

**Bilješke uz financijske izvještaje za**

**razdoblje od 01. siječnja do 31. prosinaca 2017. godine**

**Uvodna bilješka – podaci o obvezniku:**

Općina Starigrad

Trg Tome Marasovića 1

23244 Starigrad Paklenica

OIB: 52749374195

Matični broj: 02544300

Broj RKP-a: 35335

Šifra općine: 416

Razina: 22 – Proračun jedinice lokalne i područne (regionalne) samouprave

Razdjel: 000

Šifra djelatnosti: 8411 – Opće djelatnosti javne uprave

Broj računa: HR9424070001841600009

**Bilješke uz obrazac Bilanca:**

Ukupna imovina u 2017. godini povećana je u odnosu na prethodnu godinu i iznosi 271.595.678,00 kn. Obveze su se u odnosu na početno stanje duplo smanjile i na dan 31. prosinca 2017. godine iznose 424.883,00 kn (uključujući odgođeno plaćanje rashoda i naplaćene prihode budućeg razdoblja u iznosu 21.713,00 kn), dok su vlastiti izvori povećani u odnosu na prethodnu godinu i iznose 271.170.796,00 kn.

**AOP 004 Materijalna imovina – prirodna bogatstva**

Na navedenoj poziciji došlo je do smanjenja imovine u iznosu od 302.332,00 kn s obzirom na prodaju zemljišta u navedenom iznosu u 2017. godini te je stanje na dan 31. prosinca 2017. godine 210.577.854,00 kn.

**AOP 005 Nematerijalna imovina**

Do povećanja imovine po ovoj osnovi dolazi zbog nabavljenih projektnih dokumentacija (projektne dokumentacije za vodovodnu mrežu Općine Starigrad, za odlagalište otpada Samograd, za Plažu Jaz, Plan gospodarenja otpadom i slično) kroz 2017. godinu.

**AOP 012 Ostali građevinski objekti**

Na navedenoj poziciji dolazi do najveće promjene u odnosu na prethodnu godinu, odnosno povećanja zbog realizacije projekta Plaža Jaz. Realizirano je oko 80 posto navedenog projekta (ukupna vrijednost projekta temeljem ugovora nakon provedenog postupka javne nabave iznosi 3.463.628,00 kn bez PDV-a, odnosno 4.329.535,00 kn s PDV-om), a nastavak realizacije će biti u 2018. godini.

**AOP 016 Komunikacijska oprema**

Do povećanja dolazi zbog kupnje novog mobilnog uređaja za potrebe općinskog načelnika s obzirom da se prethodni pokvario.

**AOP 064 Novac u banci i blagajni**

Navedena stavka odnosi se na novčana sredstva na računima i u blagajni. Stanje računa HR9424070001841600009 prema izvodu broj 270 od 31. prosinca 2017. godine iznosilo je 2.024.156,34 kn. Stanje deviznog računa na dan 31. prosinca 2017. godine (Izvod deviznog računa broj 12 od 05. prosinca 2017. godine) iznosilo je 135.757,94 kn. Stanje gotovog novca u blagajni na dan 31. prosinca 2017. godine (Blagajnički izvještaj od 27. prosinca 2017. godine) iznosilo je 934,33 kn.

**AOP 128 Dionice i udjeli u glavnici**

Odnosi se na udio Općine Starigrad u poduzećima Liburnija d.o.o., Čistoća d.o.o. Zadar, Vodovod d.o.o., te na poduzeće Argyruntum d.o.o. koje je u 100%-tnom vlasništvu Općine u ukupnom iznosu 3.702.800,00 kn.

Na dan 31. prosinca 2017. godine Općina Starigrad je imala udjele u vlasništvu slijedećih trgovačkih društava:

1. Argyruntum d.o.o., s 100% udjelom u temeljnom kapitalu (temeljni kapital iznosi 867.100,00 kn) = 867.100,00 kn
2. Čistoća d.o.o. Zadar , s 1,52% udjela u temeljnom kapitalu (temeljni kapital iznosi 9.239.600,00 kn) = 140.000,00 kn
3. Liburnija d.o.o. Zadar, s 1,54% udjela u temeljenom kapitalu (temeljni kapital iznosi 22.810.800,00 kn) = 351.300,00 kn
4. Vodovod d.o.o. Zadar, s 1,47% udjela u temeljnom kapitalu (temeljni kapital iznosi 159.483.800,00 kn) = 2.344.400,00 kn

**AOP 140 Potraživanja za prihode poslovanja**

Navedena potraživanja odnose se na potraživanja za poreze, potraživanja za prihode od imovine, te na potraživanja za upravne i administrativne pristojbe, pristojbe po posebnim propisima i naknade.

Potraživanja za poreze odnose na potraživanja za porez na potrošnju, porez na tvrtku, porez na kuće za odmor i porez na promet nekretnina. Navedena potraživanja iznose 1.859.415,00 kn, a Porezna uprava Zadar obavlja poslove vezano za utvrđivanje i naplatu općinskih poreza.

Najveći dio potraživanja za prihode poslovanja odnosi se na potraživanja za upravne i administrativne pristojbe, pristojbe po posebnim propisima i naknade u ukupnom iznosu od 3.203.608,00 kn, odnosno najvećim dijelom na potraživanja za komunalne doprinose zbog procesa legalizacije i njihova naplata očekuje se kroz narednu godinu. Potraživanja po osnovi komunalnih doprinosa iznose 2.121.075,00 kn. Općina Starigrad posjeduje zadužnice, a prije aktivacije zadužnica i prislinih naplata poslane su opomene i pisana obavijest vezano za izdana rješenja u procesu ishodovanja rješenja o uvjetima gradnje i potvrda glavnog projekta.

Potraživanja za prihode od imovine iznose 1.212.056,00 kn i većina potraživanja odnosi se na potraživanja od zakupa i iznajmljivanja imovine, odnosno na zakup kampa iz prijašnjih godina u kojem je bio i sudski proces te presuda u korist Općine Starigrad, te se čeka naplata po toj osnovi u iznosu od 1.049.500,00 kn.

**AOP 157 Potraživanja od prodaje nefinancijske imovine**

Navedena potraživanja u ukupnom iznosu od 1.364.879,00 kn odnose se na potraživanja za prihode od prodaje građevinskog zemljišta i potraživanja za prodane grobnice. Potraživanja od prodaje građevinskog zemljišta iznose 817.167,00 kn i od toga su dospjela potraživanja 477.810,00kn, a nedospjela 339.357,00 kn. Obveznicima su slane opomene. Potraživanja za grobnice iznose 547.712,00 kn i od toga su dospjela potraživanja 502.612,00 kn, a nedospjela 45.100,00 kn. Obveznicima su poslane opomene.

**AOP 163 Obveze**

Obveze za rashode poslovanja (AOP 164) iznose 223.045,00 kn, od čega su nedospjele obveze 198.852,00 kn i dospjele obveze 24.193,00 kn.

Ostale tekuće obveze (AOP 174) najvećim dijelom odnosi se na Obveze za porez na dodanu vrijednost čije je dospijeće plaćanja u siječnju 2018. godine.

Obveze za nabavu nefinancijske imovine (AOP 175) iznose 15.950,00 od čega su dospjele obveze 15.860,00 kn i nedospjele obveze 90,00 kn.

Obveze za kredite i zajmove (AOP 192) odnose se na obveze za primljeni kredit Hrvatske banke za obnovu i razvoj koje na dan 31. prosinca 2017. godine iznose 164.175,00 kn.

U Bilješkama uz obrazac Obveze detaljnije su razrađene navedene obveze.

**AOP 223 Vlastiti izvori**

U odnosu na prethodnu godinu vlastiti izvori su se povećali i iznose 271.170.796,00 kn. Došlo je do povećanja vlastitih izvora iz proračuna, dok su ostali vlastiti izvori ostali na istoj razini.

Sukladno članku 82. Pravilnika o proračunskom računovodstvu i računskom planu izvršena je

korekcija rezultata na računu 922 . Korigiran je rezultat za iznos od 699.000,00 kn dobivene kapitalne pomoći. Podatak u Bilanci je naveden nakon provedene korekcije rezultata.

Na dan 31. prosinca 2017. godine višak prihoda poslovanja iznosi 39.102.069,00 kn. Manjak prihoda od nefinancijske imovine iznosi 36.271.844,00 kn i manjak primitaka od financijske imovine 890.692,00 kn što ukupno iznosi 37.162.536,00 kn. Višak prihoda za raspored u sljedećoj proračunskoj godini iznosi 1.939.533,00 kn.

**AOP 244 i 245 Izvanbilančni zapisi**

Odnosi se na stanje jamstva za komunalno poduzeće Argyruntum d.o.o. u iznosu od 300.000,00 kn, naknadu za uređenje vode koju obračunavamo i naplaćujemo u korist Hrvatskih vode i ta potraživanja su evidentirana kao izvanbilančni zapis u iznosu od 880.836,00 kn. U izvanbilančnim zapisima nalazi se i ukupna vrijednost potencijalnih obveze po sudskim sporovima u iznosu od 5.159.982.00 kn, a popis navedenih sudskih sporova nalazi se u privitku te je sastavni dio ovih bilješki. U izvanbilančnim zapisima nalazi se i Višenamjenska autocisterna za vodu ZG 2543 EE, a ona je tuđa imovina koju Općina Starigrad ima na korištenju od Ministarstva gospodarstva, poduzetništva i obrta, Ravnateljstva za robne zalihe te joj je sadašnja vrijednost 59.365,75 kn (Nabavna vrijednost 1.424.778,31 kn i ispravak vrijednosti 1.365.412,56 kn).

Tablice uz obvezne bilješke uz financijska izvješća za 2017. godinu sastavni su dio ovih bilješki i nalaze se u privitku i to:

Tablica 1: Dani zajmovi i primljene otplate,

Tablica 2: Primljeni krediti i zajmovi te otplate,

Tablica 3: Primljeni robni zajmovi i financijski najmovi i

Tablica 4: Dospjele kamate na kredite i zajmove

**Bilješke uz obrazac PR-RAS:**

**Prihodi poslovanja:**

|  |  |  |
| --- | --- | --- |
| 6 PRIHODI POSLOVANJA | 2016. | 2017. |
| 61 Prihodi od poreza | 4.104.273 | 4.484.559 |
| 63 Pomoći iz inozemstva i od subjekata unutar općeg proračuna | 832.974 | 1.851.787 |
| 64 Prihodi od imovine  | 1.786.719 | 1.798.621 |
| 65 Prihodi od upravnih i administrativnih pristojbi, pristojbi po posebnim propisima i naknada | 3.105.075 | 2.449.198 |
| UKUPNO | 9.829.041 | 10.584.165 |

**AOP 018 Porezi na imovinu**

Prihodi po ovoj osnovi odnose se na porez na kuće za odmor u iznosu od 569.833,00, te na porez na promet nekretnina koji se povećavao u odnosu na prethodnu godinu i iznosi 1.692.083,00 kn.

**AOP 024 Porezi na robu i usluge**

Prihodi po ovoj osnovi odnose se na porez na potrošnju alkoholnih i bezalkoholnih piće u iznosu od 259.978,00 kn koji se povećao u odnosu na prethodnu godinu, te porez na tvrtku u iznosu od 9.046,00 kn koji je znatno smanjen u odnosu na prethodnu godinu s obzirom da je ukinut novim Zakonom o lokalnim porezima te su sredstva ostvarena naplatom potraživanja od prethodnih godina.

**AOP 045 Pomoći iz inozemstva i od subjekata unutar općeg proračuna**

Prihodi po ovoj osnovi odnose se na tekuće i kapitalne pomoći koje su u 2017. godini ostvarene u iznosu od 1.851.787,00 što je znatno više od odnosu na prethodnu godinu, a obrazloženja po svakoj pojedinoj ostvarenoj stavci navode se u nastavku teksta.

**AOP 049 Pomoći od međunarodnih organizacije te institucija i tijela EU**

U 2017. godini ostvareno je 69.000,00 kn i to su sredstva Europskog poljoprivrednog fonda za ruralni razvoj, dok u prethodnoj godini nisu ostvarene nikakve pomoći od međunarodnih organizacije te institucija i tijela EU.

**AOP 055 Tekuće pomoći proračunu iz drugih proračuna**

Prihodi po ovoj osnovi odnose se na tekuće pomoći iz državnog i županijskog proračuna i ostvarene su u iznosu od 1.150.227,00 što je duplo više od odnosu na prethodnu godinu s obzirom da su u prethodnoj godini ostvareno znatno niža sredstva pomoći iz županijskog proračuna. U navedena sredstva uključen je i iznos koji je ostvaren za isplatu šteta izazvanih elementarnim nepogodama, a koje su doznačene oštećenicima u 2018. godini.

**AOP 056 Kapitalne pomoći proračunu iz drugih proračuna**

Prihodi po ovoj osnovi odnose se na sljedeće: 100.000,00 kn od Ministarstva graditeljstva i prostornog uređenja i 350.000,00 kn od Ministarstva turizma za projekt plaža Jaz, te 77.500,00 kn Ministarstva graditeljstva i prostornog uređenja za Izmjene i dopune prostornog plana

**AOP 057 Pomoći od izvanproračunskih korisnika**

Prihodi po ovoj osnovi odnose se na sredstva dobivena od Fonda za zaštitu okoliša i energetsku učinkovitosti u iznosu od 102.500,00 kn za projekt Odlagališta otpada Samograd.

**AOP 063 Pomoći proračunskim korisnicima iz proračuna koji im nije nadležan**

Prihodi po ovoj osnovi odnose se na sredstva Ministarstva znanosti i obrazovanja za obavezni program predškole koja su namijenjena i proslijeđena proračunskom korisniku Dječjem vrtiću „Osmjeh“ u iznosu od 2.560,00 kn.

**AOP 077 Kamate na oročena sredstva i depozite po viđenju**

Prihodi se odnose na kamate na depozite po viđenju kod OTP banke i niži su u odnosu na prethodnu godinu te iznose 2.515,00 kn.

**AOP 081 Prihodi iz dobiti trgovačkih društava, kreditnih i ostalih financijskih institucija po posebnim propisima**

Prihodi se odnose na Raspodjelu neto dobiti po odluci skupštine društva Čistoća d.o.o. Zadar koja je u ovoj godini ostvarena u znatno nižem iznosu u odnosu na prethodnu godinu.

**AOP 086 Naknada za korištenje nefinancijske imovine**

Ova sredstva se odnose na prihode od spomeničke rente te su ostvarena u iznosu od 326,00 kn što je niže u odnosu na prethodnu godinu.

**AOP 089 Ostali prihodi od nefinancijske imovine**

Prihodi po ovoj osnovi odnose se na sredstva naknade za zadržavanje nezakonito izgrađenih zgrada. Trideset posto sredstva naknade je prihod lokalne samouprave na čijem se području nezakonito izgrađena zgrada nalazi i to je u 2017. godini ostvareno u iznosu od 215.637,00 što je nešto više od odnosu na prethodnu godinu.

**AOP 113 Prihodi vodnog gospodarstva**

Prihodi po ovoj osnovi odnose se na 8 posto vodnog doprinosa naplaćenog na području Općine Starigrad kojeg doznačavaju Hrvatske vode sukladno Zakonu o financiranju vodnog gospodarstva i u 2017. godini iznosi 41.587,00 što je nešto više od odnosu na prethodnu godinu.

**AOP 120 Komunalni doprinosi**

Prihodi komunalnog doprinosa ostvareni su u manjem iznosu u odnosu na prethodnu godinu iz razloga manjeg obujma realiziranih rješenja o izvedenom stanju sukladno Zakonu o postupanju s nezakonito izgrađenim zgradama, odnosno obračuna komunalnog doprinosa za iste.

**Rashodi poslovanja:**

|  |  |  |
| --- | --- | --- |
| 3 RASHODI POSLOVANJA | 2016. | 2017. |
| 31 Rashodi za zaposlene | 714.482 | 732.344 |
| 32 Materijalni rashodi | 4.723.417 | 3.793.641 |
| 34 Financijski rashodi  | 58.489 | 64.165 |
| 36 Pomoći dane u inozemstvo i unutar općeg proračuna | 765.216 | 640.508 |
| 367 Prijenosi proračunskim korisnicima | 760.216 | 633.758 |
| 37 Naknade građanima i kućanstvu na temelju osiguranja i druge naknade | 294.431 | 330.355 |
| 38 Ostali rashodi | 1.371.721 | 1.235.769 |
| UKUPNO | 7.927.702 | 6.796.782 |

**AOP 161 Naknade troškova zaposlenima**

Rashodi po ovoj osnovi su se povećali zbog većeg broja seminara i edukacija, odnosno stručnog usavršavanja zaposlenika, a sukladno tome i većeg broja službenih putovanja.

**AOP 167 Uredski materijal i ostali materijalni rashodi**

Rashodi po ovoj osnovi su se smanjili jer je u ovoj godini nabavljano manje uredskog materijala, literature te ostalih materijala za potrebe redovitog poslovanja.

**AOP 174 Rashodi za usluge**

Rashodi su ostvareni u ukupnom iznosu od 2.940.216,00 kn što je dosta niže u odnosu na prethodnu godinu. Ovi rashodi se najvećim dijelom se odnose na usluge tekućeg i investicijskog održavanja (AOP 176) koje su niže u odnosu na prethodnu godinu. Do većih odstupanja došlo je i kod intelektualnih i osobnih usluga koje su znatno niže u odnosu na prethodnu godinu, te ostalih usluga koje su više.

**AOP 176 Usluge tekućeg i investicijskog održavanja**

Rashodi po ovoj osnovi ostvareni su u iznosu od 1.921.146,00 što je niže u odnosu na prethodnu godinu iz razloga što je u prethodnoj godini bilo većih ulaganja u održavanje odnosno sanaciju općinskih objekata (Župna kuća u Tribnju i zgrada stare škole u Selinama), dok su ostala redovna održavanja ostala na istim razinama u odnosu na prethodnu godinu.

**AOP 181 Intelektualne i osobne usluge**

Rashodi po ovoj osnovi ostvareni su u znatno manjem iznosu u odnosu na prethodnu godinu najvećim dijelom zbog troška konzultantskih usluga vezano za apliciranja projekata na EU fondove koji su bili ostvareni u prethodnoj godini.

**AOP 183 Ostale usluge**

Rashodi po ovoj stavci ostvareni su u iznosu od 25.962,00 kn i viši su u odnosu na prethodnu godinu, ponajviše zbog većeg iznosa izdvojenog za grafičke i tiskarske usluge.

**AOP 186 Naknade za rad predstavničkih i izvršnih tijela, povjerenstava i slično**

Rashodi po ovoj osnovi su niži u odnosu na prethodnu godinu iz razloga što su u ovoj godini održani lokalni izbori pa sukladno tome su niži iznosi navedenih naknada s obzirom da je općinsko vijeće raspušteno prije održavanja lokalnih izbora te se do konstituiranja novog općinskog vijeća nakon lokalnih izbora ne obavljaju poslovi iz nadležnosti vijeća.

**AOP 190 Pristojbe i naknade**

Rashodi po ovoj osnovi ostvareni su 62.988,00 kn što je znatno više u odnosu na prethodnu godinu iz razloga što su u ovoj godini podmireni troškovi pristojbi vezani za legalizaciju općinskih objekata te veći broj sudskih pristojbi.

**AOP 192 Ostali nespomenuti rashodi poslovanja**

Rashodi po ovoj osnovi ostvareni su u iznosu od 220.595,00 što je znatno više u odnosu na prethodnu godinu i odnose na ostale rashode poslovanja kao što su troškovi javnih radova i građanskih akcija, te u odnosu na prethodnu godinu na trošak povećanja priključne snage za el. energiju i troškove lokalnih izbora zbog čega je najvećim dijelom došlo do znatne razlike ostvarenja.

**AOP 234 Prijenosi proračunskim korisnicima iz nadležnog proračuna za financiranje redovne djelatnosti**

Rashodi po ovoj osnovi odnose se na sredstvima za proračunske korisnike za financiranje redovne djelatnosti i ostvarena su u nižem iznosu u odnosu na prethodnu godinu.

**AOP 253 Ostale naknade građanima i kućanstvima iz proračuna**

Rashodi po ovoj osnovi ostvarena su u iznosu od 330.355,00 kn što je nešto više u odnosu na prethodnu godinu ponajviše zbog većeg iznosa jednokratne novčane pomoći, te sufinanciranja prijevoza voda sukladno odluci.

**AOP 262 Kapitalne donacije**

Rashodi po ovoj osnovi odnose se na sredstva koja se, sukladno odluci, doznačavaju za sufinanciranje izgradnje Centra za gospodarenje otpadom.

**AOP 272 Kapitalne pomoći**

Iznos se odnosi na sredstva kapitalne pomoći komunalnom poduzeću Argyruntum d.o.o. koje je u stopostotnom vlasništvu Općine Starigrad koja se odnose na pomoć za podmirenje dugovanja i gubitaka poduzeća i ta sredstva su smanjena u odnosu na prethodnu godinu.

**Prihodi od prodaje nefinancijske imovine:**

|  |  |  |
| --- | --- | --- |
| 7 PRIHODI OD PRODAJE NEFINANCIJSKE IMOVINE | 2016. | 2017. |
| 71 Prihodi od prodaje neproizvedene dugotrajne imovine  | 341.988 | 234.625 |
| 72 Prihodi od prodaje proizvedene dugotrajne imovine  | 109.265 | 78.551 |
| UKUPNO  | 451.253 | 313.176 |

**AOP 292 Zemljište**

Prihodi se odnose na prodaju građevinskog zemljišta ostvarena u ovog godini i niži su u odnosu na prethodnu godinu iz razloga što je prodano manje zemljišta u odnosu na prethodnu godinu.

**AOP 302 Prihodi od prodaje proizvedene dugotrajne imovine**

Prihodi po ovoj osnovi odnose se na prihode od ustupanja grobnih mjesta i ostvarena su u nižem iznosu u odnosu na prethodnu godinu.

**Rashodi za nabavu nefinancijske imovine:**

|  |  |  |
| --- | --- | --- |
| 4 RASHODI ZA NABAVU NEFINANCIJSKE IMOVINE | 2016. | 2017. |
| 41 Rashodi za nabavu neproizvedene dugotrajne imovine  | 614.563 | 342.125 |
| 42 Rashodi za nabavu proizvedene dugotrajne imovine  | 1.758.942 | 3.944.067 |
| UKUPNO  | 2.373.505 | 4.286.192 |

**AOP 347 Nematerijalna imovina**

Rashodi su znatno niži u odnosu na prethodnu godinu jer su u prošloj godini izdvojena veća novčana sredstva za dokumentacije za projekte čije ostvarenje će se u realizirati u narednim godinama (Plaža Jaz, AAA destinacija, Vodovodna mreža Općine Starigrad, Sanacija nerazvrstanih cesta).

**AOP 359 Ostali građevinski objekti**

Rashodi su znatno viši u odnosu na prethodnu godinu jer je u ovoj godini započeto s radovima na projektu Plaža Jaz te je realizirano oko 80 posto navedenog projekta (ukupna vrijednost projekta temeljem ugovora nakon provedenog postupka javne nabave iznosi 3.463.628,00 kn bez PDV-a, odnosno 4.329.535,00 kn s PDV-om).

**AOP 361 Uredska oprema i namještaj**

Do znatnog smanjenja u odnosu na prethodnu godinu dolazi iz razloga što je u prethodnoj godini nabavljena uredska oprema za obnovljenu Župnu kuću u Tribnju, te računala i računalne opreme dok u ovoj godini nije bilo velikih ulaganja u uredsku opremu i namještaj.

**AOP 362 Komunikacijska oprema**

Do povećanja imovine po ovoj osnovi dolazi zbog nabave novog mobilnog uređaja za načelnika s obzirom da se prethodni pokvario.

**AOP 384 Ulaganja u računalne programe**

Do znatnog smanjenja imovine po ovoj osnovi dolazi zbog toga što je u prošloj godini došlo do nabave računalnih programa, s obzirom da su prethodni bili zastarjeli za rad, stoga su nakon kupnje novih računala, kupljeni i računalni programi, dok u ovoj godini zbog navedenog nije bilo potrebe, već su samo nabavljeni antivirusni programi.

**AOP 386 Ostala nematerijalna proizvedena imovina**

Do znatnog smanjenja ove stavke dolazi iz razloga što je u prethodnoj godini izrađen veći broj prostorno planskih dokumenata, dok se u 2017. godini i dalje realiziraju Izmjene i dopune prostornog plana.

**Izdaci za financijsku imovinu i otplate zajmova:**

**AOP 518 Izdaci za financijsku imovinu i otplate zajmova**

Navedeni izdaci odnose se na otplatu kredita FRR-I-02/03 koji se plaća u godišnjim ratama s rokom dospijeća do kraja 2019. godine, a do odstupanja je došlo iz razloga što su u 2016. godini plaćene tri rate, dok je u 2017. godini plaćeno pet rata otplate.

**Bilješke uz obrazac Rashodi prema funkcijskoj klasifikaciji:**

Prema funkcijskoj klasifikaciji razvrstani su rashodi poslovanja i rashodi za nabavu nefinancijske imovine. U odnosu na prethodnu godinu navedeni su rashodi poljoprivrede i rashodi gospodarenja otpadom.

**AOP 036 Poljoprivreda**

Navedeni rashodi odnose se na isplaćena sredstva vezano za Program potpora u poljoprivredi Općine Starigrad za 2017. godinu.

**AOP 072 Gospodarenje otpadom**

Navedeni rashodi odnose se na rashode za sufinanciranje Centra za gospodarenje otpadom, rashode za projektnu dokumentaciju za odlagalište otpada Samograd, te rashode za izradu Plana gospodarenja otpadom.

**Bilješke uz obrazac Obveze:**

Stanje obveza 1. siječnja 2017. godine, odgovara stanju obveza na kraju prosinca 2016. godine i iznosi 859.066,00 kn. To je početno stanje iskazano u Izvještajima o obvezama za sva razdoblja u 2017. godini.

Stanje obveza iskazano na dan 31. prosinca 2017. godine iznosi 403.170,00 kn od toga dospjele obveze iznose 40.053,00 kn i nedospjele obveze 363.117,00 kn.

Dospjele obveze odnose se obveze za materijalne rashode u iznosu od 900,00 kn (račun za usluge oglašavanja kojem je rok dospijeća do 29.12.2017., no kako je kasnije zaprimljen podmiren je u 2018. godini), ostale tekuće obveze u iznosu od 23.293,00 kn i obveze za nabavu nefinancijske imovine u iznosu od 15.860,00 kn.

Nedospjele obveze odnose se na obveze za rashode poslovanja u iznosu od 198.852,00 kn (plaće zaposlenih za prosinac 2017. godine koje dospijevaju u siječnju 2018. godine u iznosu od 59.638,00 kn, obveze za PDV odnose se na prijavljeni PDV za prosinac čije je dospijeće plaćanja do kraja siječnja 2018. godine u iznosu od 37.423,00 kn, obveze za Naknadu za uređenje voda odnose se na prijavljeni iznos NUV-a čije je dospijeće uplate Hrvatskim vodama do kraja siječnja 2018. godine u iznosu od 9.529,00 kn, te materijalni rashodi koji se odnose na plaćanja električne energije, odvoza smeća, troškova voda, telefona i ostalih redovnih troškova koji dospijevaju u siječnju 2018. godine u iznosu od 92.262,00 kn), obveze za nabavu nefinancijske imovine u iznosu od 90,00 kn (rata za mobilni uređaj po računu koja dospijeva u siječnju 2018. godine) i obveze za financijsku imovinu u iznosu od 164.175,00 kn (kredit FRR-I-02/03 koji se plaća u godišnjim ratama s rokom dospijeća do kraja 2019. godine).

**Bilješke uz obrazac P-VRIO:**

Pošto nije bilo promjena u vrijednosti i obujmu imovine i obveza, ovaj obrazac je ostao prazan.

Starigrad Paklenica, 14. veljače 2018. godine

 Općinski načelnik:

Krste Ramić, dipl. oec.

Osoba za kontakt: Anita Milovac, mag. oec.

Telefon i e-mail za kontakt: 023 369 387, financije@opcina-starigrad.hr